**Ministru kabineta noteikumu projekta ,,** **Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz precizēt Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” noteiktā ERAF finansējuma izlietojuma sadalījumu, kā arī precizēt aizdevumu izniegšanas nosacījumus. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Attīstības finanšu institūcijas likuma 12.panta ceturtā daļa;[Eiropas Savienības struktūrfondu unKohēzijas fonda 2014.–2020. gada plānošanas perioda vadības likuma](http://likumi.lv/ta/id/%22%20%5Ct%20%22_blank) [20. pant](http://likumi.lv/ta/id/%22%20%5Cl%20%22p20%22%20%5Ct%20%22_blank)a 14.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo MK noteikumu grozījumu projektu tiek veikti tālāk minētie grozījumi 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” (turpmāk – MK noteikumi Nr.328).1. **Noteiktā ERAF finansējuma izlietojuma sadalījums**

Šobrīd MK noteikumos Nr.328 paredzamais kopējais 3.1.1.4. pasākumam "Mikrokreditēšana un aizdevumi uzsācējiem" pieejamais ERAF finansējums ir 4 milj. *euro*, no kuriem aizdevumiem plānotā ERAF finansējuma daļa ir noteikta 2 milj. *euro* apmērā, savukārt pārvaldības izmaksām – 2 milj. *euro*. **Lai nodrošinātu 3.1.1.4.pasākuma “Mikrokreditēšana un aizdevumi uzsācējiem” pieejamā ERAF finansējuma ieguldīšanu pilnā apjomā, ir nepieciešama programmas ietvaros piešķirtā ERAF finansējuma novirzīšana no pārvaldības izmaksu daļas uz aizdevumu izsniegšanu saimnieciskās darbības veicējiem, kopējam programmai piešķirtajam ERAF finansējuma apjomam nemainoties. Programmas ietvaros aizdevumu izsniegšanai un pārvaldības izdevumu segšanai secīgi tiek vispirms izmantots 3.1.1.4.pasākumam piešķirtais ERAF finansējums, ievērojot ERAF finansējuma attiecināmības nosacījumus, un pēc tam 2007.–2013.gada plānošanas perioda ietvaros atmaksāto līdzekļu publiskais finansējums.** Un tā kā MK noteikumos Nr.328 nav nepieciešams noteikt konkrētu ERAF summas sadalījumu starp izsniegto summu gala saņēmējiem un pasākuma īstenotāja vadības izmaksām, jo to ierobežojumu jau nosaka 2016.gada 1.marta noteikumos Nr.118 *“Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai”* un Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.1303/2013) iekļautie nosacījumi – atbilstoši tiek precizēts MK noteikumu Nr.328 5.punkts, apvienojot ERAF finansējumu vienā summā. Atbilstoši izmaiņām precizēts arī 7.punkts, kurā iekļauta atsauce uz 5.2.punktu.Papildus jānorāda, ka praksē nav iespējams prognozēt precīzu ERAF finansējuma sadalījumu starp izsniegtā atbalsta un pārvaldības izmaksām, attiecīgi pēc MK noteikumu Nr.328 grozījumu veikšanas būs iespējams izvairīties no turpmākas MK noteikumu grozījumu veikšanas. Tāpat šādi grozījumi nerada papildus finanšu riskus, jo vadības izmaksu apjoms indikatīvi tiek plānots katrā finanšu instrumenta programmā, kā arī tas tiek uzraudzīts un aktualizēts atbilstoši programmas ieviešanai. 1. **Aizdevumu izsniegšanas nosacījumi**

Precizētais MK noteikumu Nr.328 14.punkts. 3.1.1.4. pasākuma ietvaros paredz pietiekami stingrus ierobežojumus saskaņā ar Eiropas Komisijas 2014.gada 17.jūnija Regulas (ES) Nr. 651/2014 1.pielikuma 3.punktu attiecībā uz aizdevuma līdzekļu izmaksas nosacījumiem saistītajiem uzņēmumiem. Nav racionālu un pamatotu iemeslu pārbaudīt papildus nosacījumus, turklāt Altum nav pieejas personas datu sistēmām, kurās minētā informācija ir pieejama, lai pārliecinātos, ka *piegādātājs nav komersanta dalībnieku vai saimnieciskās darbības veicēja laulātais, radinieks vai svainis līdz otrai pakāpei, kā arī komersants, kurā komersanta dalībnieku vai saimnieciskās darbības veicēja radiniekiem pieder vairāk nekā 50 % no pamatkapitāla vai daļu vērtības.* Līdz šim pārbaude notika galvenokārt apliecinājuma veidā, savukārt uzņēmumu datu bāzēs ir iespējams pārbaudīt MK noteikumu 14.punkta pirmās daļas nosacījumu - vai piegādātājs ir komersanta dalībnieks vai ar saimnieciskās darbības veicēju saistīts uzņēmums (t.i. pieder vairāk kā 50 % no pamatkapitāla vai daļu vērtības).1. **Zaudējumu segšanas kārtība**

Noteikumu projekts paredz precizēt MK noteikumu 18.punktu, skaidri nosakot, ka pirmos zaudējumus sedz no publiskā finansējuma atbilstoši citiem normatīvajiem aktiem finanšu instrumentu jomā, vienlaikus izslēdzot nosacījumus, kas izriet no vispārīgās sabiedrības Altum pārvaldības.1. **Jaundibināts saimnieciskās darbības veicējs**

Līdzšinējā 27. un 28.punkta redakcija skaidri neregulē juridiskās personas iespējamo līdzdalību jaundibinātā komersantā, tādēļ nepieciešams 27.punkta papildinājums ar nosacījumu, ka juridiskām personām drīkst būt nebūtiska līdzdalība (t.i. saskaņā ar noteikumu 30. punktu – ne vairāk kā 25%). Kā piemērs minams jaunie uzņēmumi, kuri piedalījušies Latvijas vai ārvalstu akceleratoru programmās, pēc kuras akcelerators parasti iegūst aptuveni 5-10% līdzdalību komersanta daļās. Šāda līdzdalība nav uzskatāma par būtisku un minētie uzņēmumi būtu viena no mērķa grupām, kuriem komercbankas neizsniedz aizdevumus, jo vēl nav stabili ieņēmumi |
| 3. | Projekta izstrādē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum” |
| 4. | Cita informācija | Nav  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu grozījumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Ekonomikas ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar MK noteikumu grozījumu projektu tiks ieviestas prasības šādiem Eiropas Savienības tiesību aktiem: - Komisijas regula Nr. 651/2014  |
| 2. | Citas starptautiskās saistības | MK noteikumu grozījumu projekts šo jomu neskar. |
| 3. | Cita informācija | Nav |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2014.gada 17.jūnija Regulas (ES) Nr. 651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula 651/2014 1.pielikuma 3.pants | Noteikuma projekta 3.punkts | Ieviests pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Noteikumu projekta izstrāde balstīta uz komersantu vajadzībām. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, akciju sabiedrība “Attīstības finanšu institūcija Altum”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | MK noteikumu grozījumu projekta izpilde tiks nodrošināta Ekonomikas ministrijas un akciju sabiedrības “Attīstības finanšu institūcija Altum” esošo funkciju ietvaros. |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Vīza:

Valsts sekretārs Ē.Eglītis

Liene Bergholde, 67013203

Liene.Bergholde@em.gov.lv